《御史大夫周公旱雩得雨诗示答二首 其一》
明代·尹台

数月江帆一雨无，黄沙飒岸野田枯。方春众盗愁兼剧，比郡三田困得苏。

敢爱玄牲将奠瘗，即防白屋转流逋。时霖果应南郊雩，一夜云雷土尽酥。

作者简介：（1506—1579）明吉安府永新人，字崇基，号洞山先生。嘉靖十四年进士。授编修。迁国子司业，所奖拔多为名士。旋还任修撰，专理诰敕。忤仇鸾，几得罪，会鸾先被杀，乃已。严嵩欲结为姻好，拒之，遂有怨。出为南京祭酒，将行，劝嵩勿害杨继盛。历官为南京礼部尚书。留意理学，其学不傍门户，能密自体验。有《洞田堂集》。